Foto: Pixsell/Nikola Cutuk



U LITVI je jučer preminuo jedan hrvatski vojnik, objavilo je Ministarstvo obrane.



"Pripadnik 1. Hrvatskog kontingenta koji se nalazio u aktivnosti ojačane prednje prisutnosti u Republici Litvi, dana 12. prosinca 2017. godine preminuo je u poslijepodnevnim satima u vojarni Rukla u Litvi. Riječ je o pripadniku HRVCON eFPBG DEU, M.P., rođenom 1976. godine", objavio je MORH na svojim web stranicama.



Slijedi istraga



Hrvatskom vojniku je pozlilo, a onda mu je pružena liječnička pomoć u vojarni. Međutim, nakon pokušaja reanimacije vojnik je preminuo, navode u MORH-u.



Nakon provedene istrage bit će poznato više informacija.



Prvi hrvatski kontingent ojačane prednje prisutnosti NATO-a u Republiku Litvu upućen je u studenome gdje sudjeluje u toj NATO aktivnosti u sklopu borbene skupine pod vodstvom Savezne Republike Njemačke (1. HRVCON-a eFPBG–DEU).



Hrvatski kontingent u Republici Litvi smješten je na vojnom poligonu "Rukla" 110 kilometara sjeveroistočno od Vilniusa.

Tekst se nastavlja ispod oglasa